stanford-oval/wikipedia huggingface dataset:
Euroopan unionin henkilöstövalintatoimisto
Henkilöstövalinnat

Henkilöstövalintatoimisto laatii valintamenettelyn läpäisseistä hakijoista luettelot, joista kukin toimielin palkkaa omat työntekijänsä. Henkilöstövalintakokeissa on sirrytty kohti arkisen työn simulaatioita, joiden perusteella arvioidaan hakijoiden yleistä osaamista. Arvioinnit ovat enenevässä määrin vuorovaikutteisia. Uusimpina koemenetelminä on käytetty postikoritehtäviä sekä etähaastatteluja videon välityksellä.
Henkilöstövalintatoimisto käsittelee vuosittain noin 50 000 hakemusta noin 1500 työpaikkaan. Toimisto järjestää testejä 24 kielellä. Henkilöstöarvioinnit toteutetaan kansainvälisen ISO 10667-standardiluokituksen mukaisesti..
Euroopan unionin julkaisutoimisto

| Euroopan unionin julkaisutoimisto  |
| --- | --- |

Tyyppi:  EU:n toimielinten yhteinen toimisto
Sijainti:  20 rue de Reims Luxemburgin kaupunki, Luxemburg
Aiheesta muualla
Sivusto
Euroopan unionin julkaisutoimisto on toimielinten yhteinen toimisto, jonka tavoitteena on varmistaa Euroopan yhteisöjen ja Euroopan unionin toimielinten julkaisujen julkaiseminen parhain mahdollisin edellytyksin - Päätös 2009/496/EY, Euratom.
Se julkaisee muun muassa Euroopan unionin virallista lehteä, joka ilmestyy päivittäin 22 kielellä (osa numeroista lisäksi iirin kielellä), ja monenlaista EU:n toimiin liittyvää tiedotusaineistoa.
Euroopan unionin julkaisutoimisto tuottaa julkaisuja kaikille EU:n toimielimille.
Julkaisutoimisto tarjoaa myös useita verkkopalveluja, joiden avulla voi tutustua maksutta EU:n lainsäädäntöön (EUR-Lex), EU:n julkaisuihin (EU Bookshop), EU:n julkisiin hankintoihin (TED-tietokanta) sekä EU:n tutkimus- ja kehitystoimintaan (CORDIS-tietopalvelu).
Lokakuusta 2009 lähtien kaikki Euroopan unionin julkaisutoimiston vuodesta 1952 julkaisemat EU:n toimielinten, erillisvirastojen ja muiden elinten julkaisut ovat maksuttomasti ladattavissa EU Bookshopin digitaalisesta kirjastosta skannattuina pdf-tiedostoina.
Aiheesta muualla

Euroopan unionin julkaisutoimisto
EU-Bookshop – Kaikki EU-julkaisut, joita etsit!
EUR-Lex – Euroopan unionin oikeus ulottuvillasi
CORDIS - EU:n tutkimus- ja kehitystoimintaan
Ted – Euroopan unionin virallisen lehden täydennysosa
EuroChallenge

| EuroChallenge |
| --- | --- |
Laji:  Koripallo
Maa(t):  Kaikki FIBA Europen maat
Perustettu:  2003
Joukkueita:  32 (lohkovaihe)
Hallitseva mestari:   JSF Nanterre
Sivusto:  www.fibaeurope.com
EuroChallenge oli FIBA Europen ylläpitämä kansainvälinen koripallosarja. Vuodesta 2003 lähtien sarjaa pelattiin nimellä FIBA Europe League. Se kuitenkin poistettiin käytöstä vuonna 2005 ja tilalle tuli FIBA EuroCup. Vuonna 2008 nimeksi vaihdettiin nykyinen EuroChallenge.
EuroChallenge on kolmanneksi korkein taso eurooppalaisten seurajoukkueiden välisistä sarjoista. Sen edellä ovat Euroliiga, joka on korkein taso, sekä ULEB Eurocup, joka on siis toiseksi korkein. Cupin voittaja saa osallistua seuraavan kauden ULEB Eurocupiin. Kauden 2014-2015 jälkeen sarja lakkautettiin.
EuroChallengen loppuottelut

| Kausi | Pelipaikka | Voittaja | 2>  sija | Tulos |
| --- | --- | --- | --- | --- |
| 2003–2004 | Kazan |  UNIKS Kazan |  Maroussi BC | 87–63 |
| 2004–2005 | Istanbul |  Pietarin Dynamo |  BK Kiova | 85–74 |
| 2005–2006 | Kiova |  Joventut Badalona |  Himki BK | 88–63 |
| 2006–2007 | Girona |  Akasvayu Girona |  Azovmaš Mariupol | 79–72 |
| 2007–2008 | Limassol |  Barons LMT |  Dexia Mons-Hainaut | 63–62 |
| 2008–2009 | Bologna |  Virtus Bologna |  Cholet Basket | 77–75 |
| 2009–2010 | Göttingen |  BG 74 Göttingen |  BK Krasnyje Krylja | 83–75 |
| 2010–2011 | Oostende |  KK Krka |  BK Lokomotiv Kuban | 83–77 |
| 2011–2012 | Debrecen |  Beşiktaş Milangaz |  Élan Sportif Chalonnais | 91–86 |
| 2012–2013 | Izmir |  BK Krasnyje Krylja |  Pınar Karşıyaka | 77–76 |
| 2013–2014 | Bologna |  Pallacanestro Reggiana |  Triumf Ljubertsy | 79–65 |
| 2014–2015 | Trabzon |  JSF Nanterre |  Trabzonspor Medical Park | 64–63 |
Aiheesta muualla

Virallinen sivu (englanniksi)
EuroChallenge 2013
Fiji

Fiji tarkoittaa muun muassa seuraavia asioita:
Fidžin englanninkielinen nimitys
Fiji Times, sanomalehti
Fiji Water, pullovesimerkki
HMS Fiji, Britannian kuninkaallisen laivaston risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fiji”, voi hakea sivunnimihaulla, laajalla sivunnimihaulla tai tekstihaulla.
Fernanda Ribeiro

| Mitalit | Mitalit | Mitalit |  |
| --- | --- | --- | --- |
|  Fernanda Ribeiro |  Fernanda Ribeiro |  Fernanda Ribeiro |  |
Maa:   Portugali
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 10 000 m |  |
|  Pronssia | Sydney 2000 | 10 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 10 000 m |  |
|  Hopeaa | Göteborg 1995 | 5 000 m |  |
|  Hopeaa | Ateena 1997 | 10 000 m |  |
|  Pronssia | Ateena 1997 | 5 000 m |  |
Maria Fernanda Moreira Ribeiro (lausutaan /fɨɾ.'nɐ̃.ðɐ ʁi.'βɐj.ɾu/, s. 23. kesäkuuta 1969 Penafiel, Portugali) on portugalilainen kestävyysjuoksija.
Ribeiro voitti 1987 nuorten Euroopan mestaruuden 3 000 metrin juoksussa. Seuraavana vuonna hän sijoittui nuorten maailmanmestaruuskilpailuissa toiseksi 3 000 metrillä ja osallistui Soulin olympialaisiin. Vuonna 1994 Ribeiro voitti 3 000 metriä sisäratojen EM-kilpailuissa Pariisissa ja 10 000 metrin juoksun Helsingin EM-kilpailuissa. Seuraavana vuonna Göteborgin MM-kisoissa hän voitti 10 000 metriä ja sijoittui hopealle 5 000 metrin juoksussa. Seuraavana vuonna hän voitti Tukholmassa sisäratojen Euroopan mestaruuden 3 000 metrillä. Atlantan olympialaisissa hän kävi 10 000 metrin loppukilpailussa rajun taistelun Kiinan Wang Junxian kanssa. Wang oli viimeisen kierroksen alkaessa 20 metriä edellä Ribeiroa, mutta Ribeiro onnistui saavuttamaan ja ohittamaan Wangin loppusuoralla. Olympialaisten jälkeen hän suoritti pyhiinvaelluksen Fátimaan.
1997 Pariisin sisäratojen MM-kisoissa Ribeiro sijoittui pronssille 3 000 metrillä. Saman vuoden Ateenan MM-kisoissa hän voitti hopeaa 10 000 metrillä ja pronssia 5 000 metrillä. 1998 hän saavutti sisäratojen EM-hopeaa 3 000 metrillä sekä Budapestin EM-kisoissa hopeaa 10 000 metrillä. Ribeiro voitti vielä olympiapronssia Sydneyn olympialaisissa 2000 ja osallistui Ateenan olympialaisiin 2004. Ribeiro työskentelee nykyisin Porton kaupungintalolla kaupunginjohtajan urheiluneuvonantajana. Barcelonan EM-kilpailuissa 2010 hän osallistui maratonille, mutta keskeytti.
Frank MacKey

| Mitalit> Maa:   Sekajoukkue.Miesten yleisurheilu. Olympialaiset  | Mitalit> Maa:   Sekajoukkue.Miesten yleisurheilu. Olympialaiset  | Mitalit> Maa:   Sekajoukkue.Miesten yleisurheilu. Olympialaiset  | Maa:   Sekajoukkue> Miesten yleisurheilu. |
| --- | --- | --- | --- |
|  Kultaa | Pariisi 1900 | Poolo |  |
Frank Jay MacKey (20. maaliskuuta 1852 – 24. helmikuuta 1927) oli yhdysvaltalainen poolonpelaaja. MacKey osallistui poolon sekajoukkueessa vuoden 1900 Pariisin olympialaisiin, joissa hänen joukkueensa voitti kultaa.
Euroopan unionin ja Venäjän huippukokous Samarassa 2007

Euroopan unionin ja Venäjän huippukokous Samarassa 2007 järjestettiin 17.–18. toukokuuta.
Saksan ja Yhdysvaltojen ulkoministerit matkustivat ennakkoon neuvottelemaan avoimista kysymyksistä. Euroopan unionin kannalta oleellisena tavoitteena oli Euroopan unionin ja Venäjän yhteistyösopimuksen uusiminen sekä osana Euroopan unionin tulliliiton yhteistä kauppapolitiikkaa Puolan lihanviennin salliminen jälleen Venäjälle. Puola oli ainoa Euroopan unionin 27 jäsenvaltioista, jonka lihaa ei saanut viedä Venäjälle. Venäjä oli esittänyt syyksi, ettei lihaa tarkasteta riittävästi ja että se voi olla tuotettu kolmansissa maissa Euroopan unionin ulkopuolella. Puola on vaatinut lihanviennin vapauttamista uhkaamalla estää Euroopan unionin neuvottelut Euroopan unionin ja Venäjän uudesta yhteistyösopimuksesta. Vladimir Putinin mukaan kysymys on Euroopan unionia ja sen sisäisiä ristiriitoja koskeva. Venäjä ei ollut kokouksessa valmis solmimaan uutta yhteistyösopimusta.
Kokouksen aikana järjestettiin tiedotustilaisuus, jossa keskusteltiin mm. ihmisoikeuksista. Angela Merkelin mukaan on tärkeää, että ihmiset saavat osoittaa mieltä. Vladimir Putinin mukaan tässä ei ole ongelmaa, mikäli mielenosoittajat noudattavat lakia eivätkä häiritse muita ihmisiä. Merkelin mukaan kuitenkin joidenkin mahdollisuudessa osallistua mielenosoituksiin on ollut ongelmia. Putinin mukaan kyseessä ovat ennalta ehkäisevät toimet, joita myös Saksan poliisi on käyttänyt Hampurissa. Putinin mukaan lisäksi tapa, jolla Tallinnan mielenosoituksia hoidettiin siten, että yksi kuoli, eikä loukkaantuneelle annettu sairasapua, on rikos. Rikolliset pitää löytää ja rangaista. Asiaa ei voida pitää Euroopan unionin arvon mukaisena. Putin ei kuitenkaan kytkenyt tapausta Euroopan unionin ja Venäjän strategisten suhteiden kehitykseen.
Toinen Venäjä järjesti kokouksen aikana mielenosoituksen.
EU:n ja Venäjän välisiä avoimia kysymyksiä

Euroopan unionin ja Venäjän uusi yhteistyösopimus
Puolan lihanvienti Venäjälle
Kosovon itsenäisyys
Euroopan unionin energiantuonti Venäjältä
Kokouksen osallistujat

Euroopan unionin osallistujat:
Saksan liittokansleri Angela Merkel
Saksan ulkoasiainministeri Frank-Walter Steinmeier
Euroopan komission puheenjohtaja José Manuel Barroso
Euroopan unionin ulkosuhteiden ja naapuruussuhteiden komissaari Benita Ferrero-Waldner
Unionin ulkoasioiden ja turvallisuuspolitiikan korkea edustaja Javier Solana
Venäjän osallistujat:
Venäjän presidentti Vladimir Putin
Venäjän ulkoministeri Sergei Lavrov
Filosofinen analyysi

Filosofinen analyysi viittaa analyysimenetelmiin, joita käytetään erityisesti filosofian analyyttisessä perinteessä. Filosofiseen analyysiin kuuluu filosofisten ongelmien ”pilkkominen” alkutekijöihinsä. Tunnetuin filosofisen analyysin menetelmistä on käsiteanalyysi eli filosofisten käsitteiden analysoiminen.
Analyysin menetelmä

Varhaista käsiteanalyysiä edustaa jo Sokrateen käyttämä sokraattinen menetelmä, jonka Platon on kuvannut dialogeissaan. Vaikka analyysi on nykyään luonteenomaista ennen kaikkea filosofian analyyttiselle perinteelle, analysoinnin kohteet vaihtelevat. Jotkut filosofit keskittyvät analysoimaan kielellisiä ilmiöitä, kuten lauseita, kun taas toiset keskittyvät psykologisiin ilmiöihin, kuten aistitietoon. Voidaan kuitenkin sanoa, että analyysin muodoista tärkein on käsitteiden tai väitteiden analyysi eli käsiteanalyysi.
Käsiteanalyysi koostuu ensisijaisesti käsitteiden pilkkomisesta ne muodostaviin pienempiin osiin, jotta saataisiin parempi ymmärrys siitä filosofisesta ongelmasta, johon käsite liittyy. Esimerkiksi vapaan tahdon ongelma liittyy muutamiin avainkäsitteisiin, joihin kuuluvat vapaus, moraalinen vastuullisuus, determinismi, kyky ja niin edelleen. Käsiteanalyysi lähestyy tällaista ongelmaa näiden osatekijöiden ja niiden välisen vuorovaikutuksen tarkastelun kautta. Näin käsiteanalyysi on mahdollistanut sen, että filosofit ovat voineet ottaa kantaa joko sen puolesta, että vapaa tahto on yhteensopiva determinismin kanssa tai sen puolesta, että nämä käsitteet ovat keskenään ristiriitaisia.
Tunnettu esimerkki käsiteanalyysistä on Bertrand Russellin määrättyjen kuvausten teoria. Russell pyrki analysoimaan väittämiä, joihin liittyi määrätty kuvaus (kuten ”viisain filosofi”), joka määrittää yksittäisen henkilön, ja määräämätön kuvaus (kuten ”filosofi”), joka määrittää joukon henkilöitä. Määrätyillä kuvauksilla on tietty subjekti-predikaatti -väitelauseen muoto. Yksinkertaistettuna esimerkkinä, ”Ranskan nykyinen kuningas on kalju” näyttää predikoivan ”kaljuuden” subjektista ”Ranskan nykyinen kuningas”. Russellin mielestä tämä oli kuitenkin ongelmallista, koska Ranskalla ei ole nykyistä kuningasta, koska se ei ole kuningaskunta. Normaalisti tavanomaisen subjekti-predikaatti-muotoisen väitteen totuusarvo selvitetään tarkistamalla, onko subjekti predikaatin laajennos. Väite on tällöin tosi jos ja vain jos subjekti on predikaatin laajennos. Tässä tapauksessa ongelma on se, ettei Ranskan nykyistä kuningasta ole, joten hän ei voi olla sen enempää kaljujen kuin ei-kaljujenkaan joukossa. Näin vaikuttaa siltä, ettei väite ”Ranskan nykyinen kuningas on kalju” ole sen enempää tosi kuin epätosikaan. Asiaankuuluvia käsitteitä ja väittämiä analysoituaan Russell ehdotti, että se mitä määrätyt kuvaukset todella ilmaisevat eivät ole subjekti-predikaatti -muotoisia väittämiä, vaan ne ilmaisevat eksistentiaalisesti kvantifioituja väittämiä. Näin ”Ranskan nykyinen kuningas on kalju” on analysoitu Russellin mukaan muotoon ”On olemassa henkilö joka on tällä hetkellä Ranskan kuningas, näitä henkilöitä on vain yksi, ja tämä henkilö on kalju”. Nyt väittämän totuusarvo voidaan määritellä, ja väittämä on tietysti epätosi.
Kiistakysymyksiä

Vaikka filosofinen analyysi on tyypillistä juuri nykyaikaiselle analyyttiselle filosofialle, sen asema on silti kiistanalainen myös mainitun perinteen edustajien keskuudessa. Suuri osa kritiikistä on johdettu W. V. Quinen tunnetusta kritiikistä analyyttisen ja synteettisen eroa kohtaan. Vaikka Quinen kritiikki on hyvin tunnettua, siitä on paljon erimielisyyksiä.
Tämän lisäksi analyyttinen menetelmä vaikuttaa riippuvan jonkinlaisesta käsitteiden määritelmällisestä rakenteesta, jotta käsitteen käyttämiselle voidaan määritellä välttämättömät ja riittävät ehdot. Esimerkiksi käsitteen ’poikamies’ ajatellaan yleisesti sisältävän käsitteet ’naimaton’ ja ’mies’. Näin käsite ’poikamies’ voidaan määritellä tai analysoida ”naimattomaksi mieheksi”. Tämän vuoksi analyyttisen menetelmän kritiikki johdetaan usein määritelmien kritiikistä. Tämän kritiikin sanotaan usein olevan peräisin Ludwig Wittgensteinin teoksesta Filosofisia tutkimuksia.
Kolmas analyysin menetelmän kritiikki johdetaan ennen kaikkea intuition psykologisesta kritiikistä. Analyyttisen menetelmän avainosana on käsitteiden analysointi ”intuitiotesteillä”. Filosofeilla on tapana motivoida erilaisia käsiteanalyysejä vetoamalla ajatuskokeidensa intuitiivisuuteen.
Lyhyesti sanottuna, jotkut filosofit ovat vahvasti sitä mieltä, että analyyttinen menetelmä (erityisesti käsiteanalyysi) on oleellinen ja määrittää filosofiaa (esimerkiksi Jackson 1998, Chalmers 1996 ja Bealer 1998). Jotkut filosofit kuitenkin katsovat, että analyysin menetelmä on ongelmallinen (esimerkiksi Stitch 1998 ja Ramsey 1998). Jotkut valitsevat kannan näiden puolivälistä ja katsovat, että vaikka analyysi on hyvin hedelmällinen tutkimusmenetelmä, filosofien ei tulisi rajoittua käyttämään pelkästään sitä.
Aiheesta muualla

Beaney, Michael: Analysis The Stanford Encyclopedia of Philosophy. The Metaphysics Research Lab. Stanford University. (englanniksi)
Kortelainen, Ilmari: Analyysi Logos-ensyklopedia. Filosofia.fi.
Margolis, Eric & Laurince, Stephen: Concepts: Concepts and conceptual analysis The Stanford Encyclopedia of Philosophy. The Metaphysics Research Lab. Stanford University. (englanniksi)
Preston, Aaron: Analytic Philosophy The Internet Encyclopedia of Philosophy. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Philosophical analysis
Käännös suomeksi
Esiintymisjännitys

Esiintymisjännitys on julkisen esiintymisen aiheuttamaa jännitystä. Esittävien taiteilijoiden kohdalla voidaan puhua myös ramppikuumeesta. Kun ihminen kokee jännityksen niin vahvasti, että se häiritsee esiintymistä, puhutaan puolestaan esiintymispelosta.[lähde? ]
Syitä

Nyyti ry:n mukaan 70% suomalaisista kokee jännittävänsä joskus esiintymistilanteissa. Yksilö voi jännittää esiintymistä monista eri syistä: esiintyjän taustan ja persoonallisuuden lisäksi jännittämiseen vaikuttavat erilaiset tilannetekijät, kuten yleisön koko. Esiintyjä saattaa asettaa itselleen myös liian korkeita vaatimuksia onnistumisestaan, mikä tekee esiintymistilanteesta vielä jännittävämmän. Esiintymisjännitykseen vaikuttavat myös aiemmat esiintymiskokemukset ja se, ovatko ne olleet myönteisiä tai kielteisiä. Myönteistä palautetta ja kokemusta kerännyt henkilö on itsevarmempi seuraavassa esiintymistilanteessa, kun taas kielteisiä kokemuksia saanut henkilö voi muodostaa valmiiksi kielteisiä mielikuvia esityksestään ja esiintymisestään.[lähde? ]
Oireet

Yleisimpiä oireita ovat sykkeen kiihtyminen sekä erilaiset fyysiset muutokset, kuten hikoilu, huimaus sekä vapina. Esiintyjä voi tuntea itsensä hermostuneeksi ja levottomaksi. Muita oireita voivat olla hengitysrytmin muutokset, äänen väriseminen, kuumat aallot kehossa sekä kasvojen kuumotus. Myös esiintyjän kriittisyys esiintymisensä kiinnostavuutta ja omia kykyjään kohtaan saattaa kasvaa.[lähde? ]
Lievittäminen

Jännittämisen lievittämiseen on monia keinoja, joiden toimivuus vaihtelee potilaan mukaan. Perusajatuksena on pyrkimys ymmärtää jännitysoireiden syyt sekä oppia pois kielteisistä asenteista ja sietämään oireita. Osa potilaista hyötyy mielikuvaharjoittelusta tai esiintymistilanteeseen altistuksesta. Toisaalta osa potilaista hyötyy puheviestinnän kurssille, jännittäjille suunnatulle kurssille tai vertaisryhmään osallistumisesta. Hoitokeinoihin kuuluvat myös henkilökohtaiset keskustelut ja psykoterapia.[lähde? ]
Esiintymisjännitystä voi vähentää väliaikaisesti myös lääkkeillä, kuten sympaattiseen hermostoon vaikuttavalla beetasalpaajiin kuuluvalla propranololilla tai keskushermoston toimintaa vaimentavalla bentsodiatsepiineihin kuuluvalla Diapamilla.
Muusikoiden jännittäjätyypit

Päivi Arjaksen väitöstutkimuksessa muusikot voitiin analyysin perusteella jakaa neljään tyyppiin, joissa tärkein erotteleva tekijä oli suhtautumistapa esiintymistilannetta kohtaan.
Tyyppi A: esiintyminen on positiivinen mahdollisuus, ja esiintymistilanteet koetaan pääosin positiivisina. Epävarmuutta tuottavat usein käsiin liittyvät oireet sekä varmuuden puute tiettyjen teknisten seikkojen kohdalla.
Tyyppi B: esiintymiskokemukset ovat pääosin myönteisiä. Musiikki on tyyppi B:n kohdalla välineellisessä asemassa, koska huomion kohteena on hän itse (kilpaileminen, oman aseman vahvistaminen musiikilla).
Tyyppi C: esiintymiskokemukset ovat kielteisiä, vaikka halua esiintyä olisikin. Itsetunto-ongelmat ovat hyvin yleisiä tässä ryhmässä.
Tyyppi D: esiintymiskokemukset ovat ensisijaisesti kielteisiä. C- ja D-tyypit ovat lähes samanlaisia sillä erotuksella, että D-tyyppi on suorituskeskeinen ja kokee valtavia suorituspaineita.
FIFA Street 3

| FIFA Street 3 |
| --- | --- |

Kehittäjä:  EA Canada
Julkaisija:  EA Sports
Jakelija:  Nintendo eShop
Pelisarja:  FIFA
Julkaistu:   18. helmikuuta 2008
Lajityyppi:  urheilupeli
Pelimuoto:  yksinpeli moninpeli
Ikäluokitus:  ESRB: E  Virheellinen ESRB-arvo   PEGI: 3
Alusta:  PlayStation 3 Xbox 360 Nintendo DS
Jakelumuoto:  Blu-ray DVD
Lisää peliartikkeleitaVideopelien teemasivulla
Infobox OK  : 
FIFA Street 3 on EA Canadan kehittämä ja EA Sportsin julkaisema katujalkapalloaiheinen jalkapallopeli. Peli julkaistiin 18. helmikuuta 2008.
Maajoukkueet

Pelissä on seuraavat maajoukkueet
Australia
Brasilia
Kambodža
Kiina
Tšekki
Ranska
Saksa
Italia
Thaimaa
Trinidad ja Tobago
Portugali
Skotlanti
Espanja
Ruotsi
Turkki
Yhdysvallat
Aiheesta muualla

FIFA Street 3 MobyGamesissa (englanniksi)
Frank Macfarlane Burnet

| Frank Macfarlane Burnet |
| --- | --- |

Henkilötiedot
Syntynyt: 1899 Traralgon, Australia
Kuollut: 1985 Melbourne, Australia
Arvonimi: Sir
Koulutus ja ura
Tutkinnot:  Melbournen yliopisto
Väitöstyön ohjaaja:  John Charles Grant Ledingham
Instituutti:  Walter and Eliza Hall Institute for Medical Research, Melbourne, Australia
Tutkimusalue:  virologia, mikrobiologia
Palkinnot:   Nobelin fysiologian tai lääketieteen palkinto
Frank Macfarlane Burnet (1899–1985) oli australialainen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Peter Medawarin kanssa.
Ferman Akgül

| Ferman Akgül |
| --- | --- |
 Ferman Akgül
Henkilötiedot
Koko nimi:  İbrahim Ferman Akgül
Syntynyt: 25. joulukuuta 1979 (ikä 44) Ankara, Turkki
Muusikko
Taiteilijanimi:  Ferman Akgül
Laulukielet:  turkki, englanti
Tyylilajit:  vaihtoehtorock 
Soittimet:  laulu
Yhtyeet:  maNga
Aiheesta muualla
Kotisivut
  [ Muokkaa Wikidatassa ] [ ohje ]  
Ferman Akgül (s. 25. joulukuuta 1979 Ankara) on lauluntekijä, näyttelijä ja turkkilaisen maNga-yhtyeen laulaja/keulakuva. Ferman ja muu bändi edustivat Turkkia vuoden 2010 Euroviisuissa kappaleella We Could Be the Same. Bändin jäseniä ovat myös Yağmur Sarıgül (kitara), Cem Bahtiyar (basso), Efe Yılmaz (DJ) ja Özgür Can Öney (rummut). Bändille myönnettiin vuonna 2009 parhaan eurooppalaisbändin titteli[lähde? ].
Akgül aloitti jo noin 9-vuotiaana pienotunneilla käynnin. Myöhemmin hän aloitti myös kitaran soiton. Vuonna 1998 hän alkoi opiskella arkkitehtuuria Gazi Universityssa.
Itse maNga on perustettu vuonna 2001.
Diskografia > maNgan studioalbumit

2004: maNga
2006: maNga+
2009: Şehr-i Hüzün
2012: e-akustik
2014: Işıkları Söndürseler Bile
Diskografia > Singlet

2016: İstemem Söz Sevmeni
2016: Dırdır (Pascal Nouma)
2018: Efsaneyiz (Fatma Turgut)
2020: 100 kere 23 Nisan (İskender Paydaş ja Nilüfer Children's Choir)
Fernanda Montenegro

Fernanda Montenegro.
Fernanda Montenegro (s. 16. lokakuuta 1929) on brasilialainen näyttelijä. Hän on luonut menestyksekkään uran niin elokuvissa kuin televisiossa ja teatterissakin. Hän voitti esiintymisellään elokuvassa Central do Brasil (1998) Hopeisen karhun ja pääsi ehdolle Oscar-palkinnon saajaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Fernanda Montenegro Internet Movie Databasessa. (englanniksi)
Forshaga

| Forshaga |
| --- | --- |
 Forshagan kirkko.
 Forshaga
 Koordinaatit: 59°32′N, 13°28′E 
Valtio:   Ruotsi
Lääni:  Värmlannin lääni
Maakunta:  Värmlanti
Kunta:  Forshagan kunta
Pinta-ala:  
 – Maa:  5,18 km²
Väkiluku:  6 229
 – Väestötiheys:  1 202,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Forshaga on samannimisen Forshagan kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 6 229 asukasta.
Forshaga oli 1970-luvun alun kuntauudistukseen asti kauppala.
Väestönkehitys

| Forshagan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 935 | 3 935 |
| 1965 | 1965 |    | 4 003 | 4 003 |
| 1970 | 1970 |    | 4 297 | 4 297 |
| 1975 | 1975 |    | 6 000 | 6 000 |
| 1980 | 1980 |    | 6 641 | 6 641 |
| 1990 | 1990 |    | 6 574 | 6 574 |
| 1995 | 1995 |    | 6 560 | 6 560 |
| 2000 | 2000 |    | 6 315 | 6 315 |
| 2005 | 2005 |    | 6 364 | 6 364 |
| 2010 | 2010 |    | 6 229 | 6 229 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Forshaga Wikimedia Commonsissa
Värmlannin läänin kuntien keskustaajamat
Franco Roberti

| Franco Roberti |
| --- | --- |

Euroopan parlamentin jäsen
 2.7.2019–  
Ryhmä:  S&D-ryhmä
Henkilötiedot
Syntynyt: 16. marraskuuta 1947 (ikä 76) Napoli, Italia
Kansalaisuus:  italialainen
Tiedot
Puolue:  Demokraattinen puolue
Franco Roberti (s. 16. marraskuuta 1947 Napoli, Italia) on italialainen poliitikko. Roberti edustaa demokraattista puoluetta. Roberti on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Franco Roberti Wikimedia Commonsissa
Franco Roberti Euroopan parlamentin jäsenet. Euroopan parlamentti.